**VIEŠOSIOS ĮSTAIGOS JONAVOS PIRMINĖS SVEIKATOS**

**PRIEŽIŪROS CENTRO**

**DIREKTORIUS**

**Į S A K Y M A S**

**DĖL VŠĮ JONAVOS PIRMINĖS SVEIKATOS PRIEŽIŪROS CENTRO SUPAPRASTINTŲ VIEŠŲJŲ PIRKIMŲ TAISYKLIŲ PAKEITIMO IR PAPILDYMO**

2015 m. birželio 30 d. Nr. V-104

Jonava

Vadovaudamasis Lietuvos Respublikos viešųjų pirkimų įstatymu:

1. P a p i l d a u VŠĮ Jonavos pirminės sveikatos priežiūros centro direktoriaus 2014 m. gruodžio 31 d. įsakymu Nr. V-187 patvirtintas VŠĮ Jonavos pirminės sveikatos priežiūros centro supaprastintų viešųjų pirkimų taisykles 561 punktu, kuris įsigalioja nuo **2016-01-01**:

„5611. Perkančioji organizacija vadovaudamasi VPĮ 181 str. ne vėliau kaip per 10 dienų Centrinėje viešųjų pirkimų informacinėje sistemoje skelbia informaciją **apie pirkimo sutarties neįvykdžiusius ar netinkamai ją įvykdžiusius tiekėjus**, kai:

1) pirkimo sutartis nutraukta dėl esminio pirkimo sutarties pažeidimo arba

2) priimtas teismo sprendimas, kuriuo tenkinami perkančiosios organizacijos reikalavimai pripažinti pirkimo sutarties neįvykdymą ar netinkamą įvykdymą esminiu ir atlyginti dėl to patirtus nuostolius.

5612. VPĮ 181 straipsnio 1 dalyje ir Taisyklių 5611. p. nurodytas terminas skaičiuojamas:

1) jeigu tiekėjas įstatymų nustatyta tvarka nesikreipė į teismą, ginčydamas pirkimo sutarties nutraukimą dėl esminio pirkimo sutarties pažeidimo, – nuo VPĮ 94 straipsnio 5 dalyje nurodyto termino pabaigos arba

2) jeigu tiekėjas įstatymų nustatyta tvarka kreipėsi į teismą, ginčydamas pirkimo sutarties nutraukimą dėl esminio pirkimo sutarties pažeidimo, – nuo teismo sprendimo, kuriuo nustatoma, kad nėra pagrindo tenkinti tiekėjo reikalavimą, įsiteisėjimo dienos, arba

3) nuo teismo sprendimo, kuriuo tenkinami perkančiosios organizacijos reikalavimai pripažinti pirkimo sutarties neįvykdymą ar netinkamą įvykdymą esminiu ir atlyginti dėl to patirtus nuostolius, įsiteisėjimo dienos.

5613. Perkančioji organizacija, Centrinėje viešųjų pirkimų informacinėje sistemoje paskelbusi VPĮ 181 straipsnio 1 dalyje ir Taisyklių 5611. p. nurodytą informaciją, nedelsdama, tačiau ne vėliau kaip per 3 darbo dienas, apie tai informuoja tiekėją“.

2. P a k e i č i u VŠĮ Jonavos pirminės sveikatos priežiūros centro direktoriaus 2014 m. gruodžio 31 d. įsakymu Nr. V-187 patvirtintų VŠĮ Jonavos pirminės sveikatos priežiūros centro supaprastintų viešųjų pirkimų taisyklių 83 ir 85 punktus, išdėstau juos taip:

2.1. „83. Perkančioji organizacija tiekėjų kvalifikacinius reikalavimus nustato vadovaudamasi Viešųjų pirkimų įstatymo 32–38 straipsnių nuostatomis (VPĮ 33 straipsnio 1 dalyje nustatytų reikalavimų neprivaloma taikyti mažos vertės pirkimų atveju) ir atsižvelgdama į „Tiekėjų kvalifikacijos vertinimo metodines rekomendacijas“, patvirtintas Viešųjų pirkimų tarnybos direktoriaus 2003 m. spalio 20 d. įsakymu Nr. 1S-100 (Žin., 2003, Nr. 103-4623; 2012, Nr. 5-163) su vėlesniais pakeitimais.“.

2.2. „85. Jei perkančioji organizacija tikrina tiekėjų kvalifikaciją, visais atvejais privalo patikrinti, ar nėra Viešųjų pirkimų įstatymo 33 straipsnio 1 dalyje nustatytų sąlygų (VPĮ 33 straipsnio 1 dalyje nustatytų reikalavimų neprivaloma taikyti mažos vertės pirkimų atveju). Visi kiti kvalifikacijos reikalavimai gali būti laisvai pasirenkami. Tikrindama tiekėjų kvalifikaciją perkančioji organizacija negali reikalauti dokumentų ir informacijos, kurie perkančiajai organizacijai pagal Lietuvos Respublikos valstybės informacinių išteklių valdymo įstatymą ar kitus teisės aktus yra neatlygintinai prieinami Lietuvos Respublikos registruose, valstybės informacinėse sistemose ir kitose informacinėse sistemose“.

3. P a p i l d a u VŠĮ Jonavos pirminės sveikatos priežiūros centro direktoriaus 2014 m. gruodžio 31 d. įsakymu Nr. V-187 patvirtintas VŠĮ Jonavos pirminės sveikatos priežiūros centro supaprastintų viešųjų pirkimų taisykles 1171 punktu, kuris įsigalioja nuo **2016-01-01:**

„1171 **Pirkimo sutarties neįvykdymas ar netinkamas įvykdymas**:

1171.1. Perkančioji organizacija ne vėliau kaip per 10 dienų Centrinėje viešųjų pirkimų informacinėje sistemoje skelbia informaciją apie pirkimo sutarties neįvykdžiusius ar netinkamai ją įvykdžiusius tiekėjus, kai:

1171.1.1. pirkimo sutartis nutraukta dėl esminio pirkimo sutarties pažeidimo arba

1171.1.2. priimtas teismo sprendimas, kuriuo tenkinami perkančiosios organizacijos reikalavimai pripažinti pirkimo sutarties neįvykdymą ar netinkamą įvykdymą esminiu ir atlyginti dėl to patirtus nuostolius.

1171.2. Šio straipsnio 1 dalyje nurodytas terminas skaičiuojamas:

1171.2.1. jeigu tiekėjas įstatymų nustatyta tvarka nesikreipė į teismą, ginčydamas pirkimo sutarties nutraukimą dėl esminio pirkimo sutarties pažeidimo, – nuo šio įstatymo 94 straipsnio 5 dalyje nurodyto termino pabaigos arba

1171.2.2. jeigu tiekėjas įstatymų nustatyta tvarka kreipėsi į teismą, ginčydamas pirkimo sutarties nutraukimą dėl esminio pirkimo sutarties pažeidimo, – nuo teismo sprendimo, kuriuo nustatoma, kad nėra pagrindo tenkinti tiekėjo reikalavimą, įsiteisėjimo dienos, arba

1171.2.3. nuo teismo sprendimo, kuriuo tenkinami perkančiosios organizacijos reikalavimai pripažinti pirkimo sutarties neįvykdymą ar netinkamą įvykdymą esminiu ir atlyginti dėl to patirtus nuostolius, įsiteisėjimo dienos.

1171.3. Perkančioji organizacija, Centrinėje viešųjų pirkimų informacinėje sistemoje paskelbusi šio straipsnio 1 dalyje nurodytą informaciją, nedelsdama, tačiau ne vėliau kaip per 3 darbo dienas, apie tai informuoja tiekėją.“

 Laikinai einanti direktoriaus pareigas Ramutė Ambrazienė

 Tatjana Seliugina